Държавен вестник, бр. 16, 2015 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  16
(2) Допустими за подпомагане са земедел­
ски площи, попадащи във физически блок, 
повече от 50 на сто от който се намира в 
необлагодетелстван район.
Чл. 4. (1) За подпомагане могат да кан­
дидатстват физически лица, еднолични тър­
говци и юридически лица, които са активни 
земеделски стопани по смисъла на чл. 38б 
от Закона за подпомагане на земеделските 
производители с площи, регистрирани в 
Интегрираната система за администриране 
и контрол (ИСАК).
(2) Допустими за подпомагане са кандидати, 
които ползват земеделска площ с минимален 
размер на стопанството 0,5 ха, въз основа на 
правно основание съгласно чл. 2а от Наредба 
№ 5 от 2009 г. за условията и реда за подаване 
на заявления по схеми и мерки за директни 
плащания (ДВ, бр. 22 от 2009 г.).
(3) Подпомагат се стопанства с минимален 
размер на всеки парцел от 0,1 ха.
Чл. 5. (1) Кандидатите за подпомагане по 
реда на тази наредба са длъжни да:
1. спазват изискването да извършват земе­
делска дейност върху декларираните площи и 
да спазват правилата за кръстосано съответ­
ствие съгласно чл. 91, чл. 93 и приложение 
ІІ от Регламент (ЕС) № 1306/2013 за цялата 
си селскостопанска дейност и през цялата 
календарна година;
2. извършват земеделска дейност в съот­
ветния необлагодетелстван район за период 
от най-малко пет последователни години от 
първото компенсаторно плащане за заявления 
за подпомагане, подадени преди 2014 г. по 
реда на Наредба № 11 от 2008 г. за условията 
и реда за прилагане на мярка 211 „Плащания 
на земеделски стопани за природни ограни­
чения в планинските райони“ и мярка 212 
„Плащания на земеделски стопани в райони 
с ограничения, различни от планинските 
райони“ от Програмата за развитие на сел­
ските райони за периода 2007 – 2013 г. (ДВ, 
бр. 40 от 2008 г.);
3. подават заявление за подпомагане с 
декларирани площи в съответния необлаго­
детелстван район всяка година след първото 
компенсаторно плащане за заявления за под­
помагане, подадени преди 2014 г. по реда на 
наредба по т. 2;
4. поддържат декларираните площи в добро 
земеделско състояние.
(2) Разпоредбите на ал. 1, т. 2 и 3 не се 
прилагат за кандидати, които подават ново 
заявление за подпомагане след 1 януари 2014 г. 
Г л а в а  т р е т а
ФИНАНСОВИ УСЛОВИЯ
Чл. 6. (1) Финансовата помощ се предоставя 
в рамките на средства, предвидени в ПРСР 
2014 – 2020 г. за подмерките по чл. 1, ал. 2, 
като 75 на сто от помощта се осигуряват от 
Европейския съюз и 25 на сто – от бюджета 
на Република България.
(2) Финансовата помощ се предоставя 
под формата на ежегодни компенсационни 
плащания за хектар допустима площ, която 
попада в районите по чл. 3, ал. 1.
Чл. 7. (1) Изчисленията на финансовата 
помощ по подмярка „Компенсационни пла­
щания в планински райони“ за всеки отделен 
кандидат за подпомагане се извършват въз 
основа на средния размер на нивата на пла­
щане към съответните декларирани площи, 
които са определени, както следва:
1. за частта до 50 ха – левовата равностой­
ност на 130 евро на хектар;
2. за частта над 50 ха до 100 ха – левовата 
равностойност на 70 евро на хектар;
3. за частта над 100 ха – левовата равно­
стойност на 30 евро на хектар.
(2) Компенсационно плащане за хектар 
за всеки отделен кандидат за подпомагане 
в планинските райони се извършва само за 
допустимите площи, умножени по средния 
размер, определен съгласно ал. 1.
Чл. 8. (1) Изчисленията на финансовата 
помощ по подмярка „Компенсационни плаща­
ния за други райони, засегнати от значителни 
природни ограничения“ за всеки отделен 
кандидат за подпомагане се извършват въз 
основа на средния размер на нивата на пла­
щане към съответните декларирани площи, 
които са определени, както следва:
1. за частта до 50 ха – левовата равностой­
ност на 70 евро на хектар;
2. за частта над 50 ха до 100 ха – левовата 
равностойност на 30 евро на хектар;
3. за частта над 100 ха – левовата равно­
стойност на 15 евро на хектар.
(2) Компенсационно плащане за хектар 
за всеки отделен кандидат за подпомагане 
в необлагодетелстваните райони, различни 
от районите по чл. 7, се извършва само за 
допустимите площи, умножени по средния 
размер, определен съгласно ал. 1.
Г л а в а  ч е т в ъ р т а
НАЧИН НА КАНДИДАТСТВАНЕ
Чл. 9. (1) Кандидатите по подмерките, 
посочени в чл. 1, ал. 2, подават заявление за 
подпомагане по реда и съгласно изискванията 
на Наредба № 5 от 2009 г. за условията и реда 
за подаване на заявления по схеми и мерки 
за директни плащания.
(2) Държавен фонд „Земеделие“ – Разпла­
щателна агенция (ДФЗ – РА), може да поиска 
от подпомаганите по реда на тази наредба 
кандидати всички необходими документи, 
свързани с участието по подмерките. Докумен­
тите се предоставят в срок до 15 работни дни 
от датата на уведомяването им от ДФЗ – РА.